Document ID: 31999R1411

Komisijas Regula (EK) Nr. 1411/1999
(1999. gada 29. jūnijs)
par jaunu dzīvnieku barībā izmantojamu piedevu un šo piedevu izmantojumu apstiprināšanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Komisijas Regulu (EK) Nr. 1245/1999 [2], un jo īpaši tās 3. un 9.j pantu,
(1) tā kā Direktīvā 70/524/EEK ir paredzēts, ka jaunas piedevas vai jaunus piedevu izmantojumus var apstiprināt, ņemot vērā jaunākās zinātnes un tehnikas atziņas;
(2) tā kā Padomes 1993. gada 14. decembra Direktīvā 93/113/EK par fermentu, mikroorganismu un to preparātu realizēšanu un izmantošanu dzīvnieku uzturā [3], kurā jaunākie grozījumi izdarīti ar Direktīvu 97/40/EK [4], atkāpjoties no Direktīvas 70/524/EEK, paredzēts, ka dalībvalstis provizoriski var pieļaut fermentu, mikroorganismu un to preparātus izmantošanu un realizēšanu;
(3) tā kā, pārbaudot dokumentāciju, ko dalībvalstis iesniegušas saskaņā ar Direktīvas 93/113/EK 3. pantu, konstatēts, ka provizoriski var apstiprināt dažus preparātus, kas pieder fermentu un mikroorganismu grupai;
(4) tā kā Dzīvnieku ēdināšanas zinātniskā komiteja ir sniegusi labvēlīgu atzinumu attiecībā uz šo preparātu nekaitīgumu;
(5) tā kā šajā direktīvā paredzētie pasākumi saskan ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Preparātus, kas pieder "fermentu grupai" un ir uzskaitīti šīs regulas I pielikumā, saskaņā ar Direktīvu 70/524/EEK var apstiprināt par dzīvnieku uztura piedevām, kas dzīvnieku uzturā izmantojamas atbilstīgi minētajā pielikumā paredzētajiem nosacījumiem.
2. pants
Preparātus, kas pieder "mikroorganismu grupai" un ir uzskaitīti šīs regulas II pielikumā, saskaņā ar Direktīvu 70/524/EEK var apstiprināt par dzīvnieku uztura piedevām, kas dzīvnieku uzturā izmantojami atbilstīgi minētajā pielikumā paredzētajiem nosacījumiem.
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1999. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 29. jūnijā

Labels: 17
6